
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

www.zlatograd.bg;  e-mail:  ObA-zlatograd@zlatograd.bg

Изх.№ 61-00-239/13-07.2026 г.
ДО 

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Възстановяване на асфалтова настилка след подменен водопровод на ул. „Васил Левски“ и ул. „Беловидово, в с. Старцево, община Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Във връзка със зачестили аварии на водопроводната мрежа на ул. „Васил Левски“, в участък между о.т.316 и о.т.245 и ул. „Беловидово“, в участък между о.т.184 до о.т.318, в с. Старцево, „ВиК“ ЕООД - Смолян извърши подмяна на етернитовите тръби ф-80 с тръби PN ф-90/10, с дължина 142м. 
В тези участъци са подменени и сградните отклонения с PN 25/12,5, монтирани са 3бр. – СК (спирателен кран), 10 бр. – ТСК (тротоарен спирателен кран), както и 1 бр. – ПХ (пожарен хидрант). 


Община Златоград следва да възстанови асфалтовата настилка на пътното плътно и прилежащите тротоарните площи на ул. „Васил Левски“ и калдъръмената настилка на ул. „Беловидово“ в засегнатите участъци. Съгласно изготвената количествено-стойностна сметка, приложена към настоящата докладна записка, стойността на текущия ремонт възлиза на 18 671 евро с ДДС.

Във връзка с гореизложеното и предвид необходимостта от спешното възстановяване на настилките по нарушените участъци от ул. „Васил Левски“ и ул. „Беловидово“ с. Старцево, предлагам Общински съвет Златоград да приеме следното,
І. Р Е Ш Е Н И Е :

На основание чл.21, ал.1, т.6 и т.23 от Закона за местното самоуправление и местната администрация, във връзка с чл. 94, ал.3, т. 6 и чл.98 от Закона за публичните финанси и на основание чл.60, ал.1 от Административнопроцесуалния кодекс, както и с оглед необходимостта от извършване на разход, Общински съвет Златоград. 

РЕШИ:

1.  Дава съгласие да се извърши текущ ремонт в размер на 18 671 евро с ДДС за  възстановяване на настилките в нарушените участъци от ул. „Васил Левски“ и ул. „Беловидово“ в с. Старцево.

2.  Финансирането да е за сметка от собствени приходи. 
3.  Възлага на Кмета на Община Златоград да включи одобрения, по т.1, разход в Бюджета на Община Златоград за 2026 г., при изготвянето и внасянето му за разглеждане и приемане от Общински съвет Златоград.
4.  Допуска предварително изпълнение на настоящото решение, с оглед необходимостта от извършване на текущ ремонт, при следните мотиви: защита на особено важен обществен интерес, с цел предотвратяване на значителни вреди и осигуряване на безопасност при движение.
С уважение,

МИРОСЛАВ ЯНЧЕВ

Кмет на Община Златоград

Изготвил:

Инж. Юли Хаджийски- главен инженер

Съгласували:
Златка Цекова - Директор на Дирекция АПО, ОС и З, той и юрисконсулт 

Надя Мангарудова – Директор на Дирекция „ФСД, Б, ЧР и МДТ“




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

